system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Ștefan Voitec?
assistant
Ștefan Voitec (n. 19 iunie 1900, Corabia – d. 4 decembrie 1984) a fost un politician socialist și comunist român, jurnalist, om de stat în aparatul de conducere al Republicii Socialiste România, membru titular (din 1980) al Academiei Române.

Biografie 

Ștefan Voitec s-a născut la 19 iunie 1900, în orașul Corabia.

A fost membru al Partidului Socialist Român din 1918, secretar între 1939 și 1944, apoi secretar general al PSDR (1944-1948). A fost membru în comitetul executiv al Partidului Social-Democrat Român. A fost ministrul Educației Naționale în perioada 4 noiembrie 1944 – 27 decembrie 1947 în guvernele Sănătescu, Rădescu, primul și al doilea guvern Petru Groza.

A fost unul din liderii PSD care au acceptat unificarea cu PCR în anul 1948, contribuind la crearea partidului unic - Partidul Muncitoresc Român (din 1965 redenumit Partidul Comunist Român). După congresul de unificare al PSD cu PCR (1948) a devenit membru al CC al PCR. A îndeplinit succesiv funcțiile de vicepreședinte al Consiliului de Miniștri (1948-1949, 1956-1961), ministru al Comerțului Interior (1955-1956) și al Industriei Bunurilor de Consum (1957-1959). A fost și vicepreședinte al Consiliului de Stat (1961-1965, 1974-1984), președinte al Marii Adunări Naționale (1961-1974). Ștefan Voitec a fost deputat în Marea Adunare Națională în sesiunile din perioada 1948 - 1984.

În mai 1961 a fost decorat cu medalia A 40-a aniversare de la înființarea Partidului Comunist din România.

Ștefan Voitec a murit la 4 decembrie 1984. A fost înmormântat la Monumentul din Parcul Carol din București, apoi exhumat și incinerat. Urna cu cenușa sa se găsește la Crematoriul Cenușa.

Galerie imagini

Note 

Nașteri în 1900
Decese în 1984
Oameni din Corabia
Membri ai Comitetului Central al Partidului Comunist Român
Membri titulari ai Academiei Române
Politicieni români din secolul al XX-lea
Socialiști români
Președinți ai Marii Adunări Naționale
Deputați români în Marea Adunare Națională
Membri ai Partidului Muncitoresc Român